Zlatý kůň

Zlatý kůň je česká národná prírodná pamiatka s ev. č. 549. Nachádza sa asi  južne od obce Koněprusy v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.

Predmetom ochrany je vápencový masív s krasovými úkazmi (závrty, škrapy) a rozsiahlym jaskynným systémom Koněpruských jaskýň.

V minulosti sa tu v niekoľkých lomoch ťažil vápenec, v súčasnosti je ťažba zastavená. Ťažbou boli odkryté zaujímavé geologické profily. 

NPP Zlatý kůň je považovaná za lokalitu s najbohatším výskytom skamenelín z devónu (staršie prvohory). Je spojená náučným geologickým chodníkom s lomom na Kobyle.

Významný je i výskyt teplomilných a suchomilných rastlín a vzácneho hmyzu.

 Pozri aj 
 Zoznam chránených území v okrese Beroun

 Iné projekty 

 Externé odkazy 
 Informácie na Biolib.cz
 Fotogaléria z NPP Zlatý kůň

 Zdroj 

Kategória:Chránené územia v okrese Beroun
Kategória:Chránená krajinná oblasť Český kras
Kategória:Národné prírodné pamiatky v Česku
Kategória:Skalné útvary v Stredočeskom kraji